

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO VALSTYBINĖS ŽEMĖS NUOMOS SUTARTIES SUDARYMUI**

2024 m. gruodžio 19 d. Nr. T1-327

Plungė

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 9 straipsnio 6 dalies 1 punktu, 9 straipsnio 3 dalimi, Lietuvos Respublikos Vyriausybės 1999 m. kovo 9 d. nutarimo Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ II skyriaus 3 skirsnio 43 punktu, Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“, Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl techninio reglamento STR1.12.06:2002 „Statinio naudojimo paskirtis ir gyvavimo trukmė“ patvirtinimo“ ir atsižvelgdama į pilietės (duomenys neskelbiami) 2024 m. lapkričio 12 d. prašymą Nr. A12-2958, Plungės rajono savivaldybės taryba n u s p r e n d ž i a:

1. Pritarti, kad pilietei (duomenys neskelbiami) būtų išnuomotas 0,0531 ha ploto kitos paskirties žemės sklypas (kadastro Nr. 6854/0006:108, unikalus Nr. 4400-6412-5590), esantis Šlaito g. 16, Plungės mieste, 23 metų laikotarpiui, atsižvelgiant į ekonomiškai pagrįstą statinio naudojimo trukmę ir įrenginių, pastatytų iki 1996 m. sausio 1 d., saugaus naudojimo termino nustatymo tvarką (sutarties projektas pridedamas).
2. Įgalioti Plungės rajono savivaldybės merą, o jo nesant – jį pavaduojantį asmenį, Savivaldybės vardu pasirašyti šio sprendimo 1 punkte nurodyto žemės sklypo valstybinės žemės nuomos sutartį.

Savivaldybės meras Audrius Klišonis